CELEX: 62022TN0161
Language: et
Date: 2022-03-25 00:00:00
Title: Kohtuasi T-161/22: 25. märtsil 2022 esitatud hagi – Ortega Montero versus parlament

16.5.2022   
            
            
               ET
            
            
               Euroopa Liidu Teataja
            
            
               C 198/62
            
         
      25. märtsil 2022 esitatud hagi – Ortega Montero versus parlament
      (Kohtuasi T-161/22)
      (2022/C 198/90)
      Kohtumenetluse keel: prantsuse
      
         Pooled
      
      
         Hageja: Maria Del Carmen Ortega Montero (Brüssel, Belgia) (esindaja: advokaat N. de Montigny)
      
         Kostja: Euroopa Parlament
      
         Nõuded
      
      Hageja palub Üldkohtul:
      
                  —
               
               
                  tühistada 20. mai 2021. aasta otsus osas, milles sellega jäeti rahuldamata hageja nõustaja 19. jaanuari 2021. aasta kirjas esitatud nõuded, milles paluti tühistada personalikomitee 10. novembril 2020 vastu võetud töökorra muudatus ning selle töökorra uue redaktsiooni alusel antud hääled ja tehtud otsused;
               
            
                  —
               
               
                  vajalikus ulatuses tühistada 21. detsembri 2021. aasta otsus osas, milles sellega jäeti rahuldamata hageja 18. augustil 2021 esitatud kaebus otsuse peale, millega jäeti rahuldamata tema 19. jaanuari 2021. aasta kirjas esitatud nõuded;
               
            
                  —
               
               
                  tühistada 2020. aasta töökorra uued sätted ja eelkõige artikli 22 muudatus, mis võeti vastu 10. novembril 2020;
               
            
                  —
               
               
                  tühistada 2020. aasta töökorra uue artikli 22 alusel läbi viidud hääletus kirjaliku menetluse teel ning kõik otsused, mis sellest tulenevad, sealhulgas viimaste valimiste tulemused;
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja kolm väidet.
      
                  1.
               
               
                  Esimene väide, et 2020. aasta töökorra muudatus ja selle vastuvõtmine 10. novembri 2020. aasta hommikul on õigusvastane, kuna esiteks selle muudatusega rikutakse töökorra artikli 21 ratio legis’t ja sellega kaitstud demokraatlikke põhimõtteid, teiseks ei ole selle vastuvõtmisel ja rakendamisel järgitud artiklit 22 ennast ning lõpuks, et vastuvõetud tekstides puudub õigusselgus.
               
            
                  2.
               
               
                  Teine väide, et töökorra uue artikli 22 alusel, mis isegi ei olnud veel jõustunud, 10. novembril 2020 toimunud hääletused on õigusvastased (ratione temporis).
               
            
                  3.
               
               
                  Kolmas väide, et kirjalik menetlus, mida kohaldati konsultatiivkomiteede, institutsioonidevaheliste komiteede ja delegatsioonide hääletustele, mis pidid toimuma 10. novembri 2020. aasta pärastlõunal, on õigusvastane.